
EVOLUTION DEL IDÈ DEL LINGUE INTERNATIONAL 

VoUpttk 1M1 

Clfef klubama bevttnetik nttnom kopanales omsik. das al motófadel masela obsik 
ostitamon pttkatl ko litamags. Ntttlif plo kompanals binom glatik. 

Esperanto 1SS7 

La estraro de la internacia Unlgho sciigas ghiajn anojn, ke ye la naskìghtago de nia 
majstro ghi okazigos prelegon kun lumbildoj. La eniro por anoj eatas senpaga. 

Ido 1S07 

La direktantaro de la internaciona Uniono savígas da olua membri ke ye la naskodio 
di nia maestro oi arar.jos diskurso kun lumprojekturi. La eniro por membri esas 
gratulta. 

Occident&l 1922 

Li direction del lntemational Unlon lnforma su membres que ye li die de nascentle 
de nor mastro it va arangear un discurs con projectiv images. Li intrada por membres 
es gratuit. 

CURT GRAMMATICA DE OCCIDENTAL 

Un sol ARTICUL definit : 11. 

MASCULIN : -o. PBMININ : -a. PLURALE 2 -(e)s. 

PRONOMINE9 PBR80NAL: Vo, tu, U, ilU, it; plurale: Noi, vu, UL 
ADJECTIVES : Adjectives invariabil. Finale inobligatori -L Ex.: mleri. 

INPINITIVE8: Finale -r. Ex.: fini-r, ama-r, deve-r. 

PRE8ENT del verbes: 1! radlca sol. Ex. tu fini, tu ama, tu deve. 

PASSATE: Finale -L Ex.: tu fini-t, U imi-t, noi deve-L 

PAS8ATE COMPOSIT: per auxilUre ha-r. Ex : tu ha finit, nol ha videL 

FUTURE: auxiliare va. Ex.: Tu va finlr, U va amar, etc. 

CONDITION ALE : auxiliare veU. Ex.: tu veU finlr, yo veU prender. 

IMPERATIVE: PLES, o li radlca sol. Ex.: Ples finir! Finl! 

PARTICIPIE PRESENT: -nL PARTICIPIE PASSAT: -L GERUNDIVE: -nte. 
ADVERBIES: Finale -raen. Ex.: visJbll-men. reguUri-men. 


Occidental ne es un nov lingue. nam it es composit ex li intemational paroles Ja 
conosset sur U tot terra. Pro to Occidental es U max facU lingue por li majorité del 
popules. 

OccidenUl es difuset per 11 OCCIDENTAL-UNION (Sede: Chapelle, Vaud, SvlssU), 
quel es neutral in religion e in poUtlca. e per U national societés de propaganda. Li 
Occidental-Union es directet de un SENAT, e del CENTRAL OFICIE durant que 11 
ACADEMIE decide pri 11 linguistic fomies. 

Li Institute Occidental ín ChapeUe (Vaud), SVISSIA, responde inmedlatmen e 
gratuitmen a omni demandes de iníormation concement Occidental. su scope. su 
grammatica e su vocabularlum. e coresponde in francés. german. anglès. itaUan. hlspan. 
Esperanto, Ido, OccldenUl. 


Ples adherer ol OCCIDENTAL-UNION ! 


ACTIV MEMBRE 


PROTECTORI MEMBRE 


MECEN MEMBRE 


PBRPETUl MEMBRE 


Annual contribution : a) sviss Fr. 5. — con gratuit 
abonnament a Cosmoglotta ; b) svlss Fr. 8.50 con 
abonnament de propaganda (3 exempUres). 

Annual contribution : Adminim svi ss Fr. 10. — 

(recive U abonnament de propaganda ; o 1 abon- 
nament de propaganda por chascun sviss Fr. 10. — ). 
Annual contribution : sviss Fr. 50. recive secun desir 
1-5 abonnamentes de propaganda. 

Unic subvention de sviss Fr. 500. — recive secun 
desir 1-2 abonnamentes de propaganda. 


Ples demandar li carte de adhesion del: 

Occidental-Union, CHAPELLE (Vd), Svissia. 

CQSMOGLO TTA 

CONTENE. — Mitrovitch : Interlinguistic central organ. — 
Rerger : Li eterni problema ; Li parol totalitari. — Federn : Li genese 
de Occidental. — Wahl : Li convergentie del sufixes. — Federn : 
Occidental e li telegraf. — Boutreux : Pri li decisiones ortografic del 
francés academie. — C.V. : li bell series comemorativ. — Berger : Un 
nov procede de dessin ; Occ. e li Ex-libris ; Ad. Ferrière. — Historiettes. 
— Cronica. 



Un del max limosi casteles de Siiissia. ti de Lucens proxim ('hapelle 

Original dessin de prof. R. BERGER 

Un in terling uistic central organ e un central biblioteca 

Sr. Mitrovitch, professor in li comercial Academie de Sarajevo es 
ja conosset de nor letores per Ii litt brochura recenset de Cosm. ♦ Essai 
d’une grammaire interlingviste ». II invia nos li secuent lettre por 
publication. 

Mult interlinguistes probabilmen senti it quam deshonore que noi 
sempre ancor ne p>ossede un intersystemal revúe quel vell acompaniar 
con sam amore li progresses de omni lingues auxiliari e junt vell 

presentar coram li munde li interlinguism quam alquicos essentialmen 
unitari. Ne omni interlinguistes es tam rich que ili vell posser abonnar 
omni pen^dicos del auxiliari lingues, e si on desira un opinion o critica, 
on es forJat atinyer to per corespondentie privat, quo apare presc 
quam petition de almosne. Esque nor organisationes de lingue auxi- 
liari ne vell posser con auxilie de IALA editer mem un minimalissim 
tal revúe ? 

Si tamen ti proposition de interlinguistic solidaritá vell postular 
tro mult, esque it ne vell esser p>ossibil con auxilie de IALA fundar in 
li Haag un interlinguistic biblioteca ? Hodie li plu povri interlinguistes 
deve pruntar interlinguistic literatura che li plu riches e sentir se quam 
mendicos. Chascun de nos vell plu bon sacrificar un summa de moné e 
quelc interlinguistic libres por li central biblioteca, quam esser reductet 
al pruntation de libres, ye quel on deve hontar. 

Paul MITROVITCH. 

A ti lettre Sr. E. de Wahl respondet per argumentes quel noi 
completmen aproha e, inter queles noi cita l i secuentes : 

Yo crede que vu torna vos al fals adresse. Revúes queles have un 
clar direction (tendentie) , quam Espo, Ido. Occ, ne have interesse pri 
liga-de-nationes-atri babillada pri coses queles ili considera quam 
stant soluet. Un interlinguistic revúe have un sens solmen ta, u li 
problemas ancor ne es elarat, ma in devenientie (in tractation). Ma vu 
ha fallit li rect moment. Hodie it acte se, sam quam in li grand politica, 
pri perduction del propri stapunctu per omni medies. Li unic interesse 
pri tal discussiones e explorationes. vell esser IALA. Ja ante 10 annus, 
ye un coníerentie arangeat de IALA, li present linguistes e interlin- 
guistes ha íat li unanimic resolution que IALA mey fundar un revúe 
por realisar in it un scientic discussion del questiones concernet. 'n 
revúe nequande ha nascet. IALA ha payat quelc articules contribuet, 
ma nequande ha publicat les. e li cose ne havet resultate ( = finit in 
sand) ... 

Interlinguistic revúe ne posse exister sin considerabil subventiones, 
e hodie nequi have interesse pri lor existentie. Vu vell dever self 
fundar e financiar un tal ! 

Simil es li casu pri li biblioteca. Li pluparte del ovres e interlin- 
guistic revúes desirat de vos es hodie ja bibliografic raritás. Null 
biblioteca presta tales, ne mem in li sam cité, tam minu a landes extran. 
E qui have moné crear un tal biblioteca ? Esperanto have du tal biblio- 
tecas (1) Genève (Tour de l’Isle) e (2) Vienna (Hofburg), tal-nominat 
Esperanto muséos. Noi va poc a poc crear alquicos simil che nor orga- 
nisation, e poy publicar lu max important in nor editiones. To va 
proba'bilmen esser li unic via por dar al plu povri nov interlinguistes 
li possibilitá conossentar se con li historie. A ti scope servit in su 
témpor li ovres de Couturat, Guérard, Stojan e Dreezen, etc. Un 
comensa por li direction naturalistic signiíica li colection < Spirìtu 
de Occidental » comensat de I. Fedem e obtenibil de Chapelle. 

E. W. 



Li eterni probiema 

Li recent evenimentes politic e transíormationes de Europa semblat 
desastrosi por li afere del lingue intemational. Specialmen in li 
nationes totalitari li interlinguistica aparet proxim su morte. In Ger- 
mania li crescent nationalism causat li interdition de omni activitá in 
favore del intercomprension inter popules. On credet que li problema 
del lingue intemational esset soluet per su definitiv supression. 

Ilusion, ti supression ! 

Li aproximation de Germania a Italia, poy a Hispania, poy a 
Bohemia, it es a popules de altri lingues ha denov p>osit li problema 
del lingue intemational in li principal Ioc del preocupationes. E tis, 
queles escartat ti problema quam un non-sens, questiona se hodie : 
qualmen facilisar li relationes cultural inter li totalitari nationes ? 
On ne va adopter un sol lingue national pro que li altri nationes del 
Axe ne va inclinar se avan un tal preponderantie. On anc ne va 
adopter anglés ! ! ! Do on va dever selecter un lingue neutral facil a 
parlar e a scrir. 

Forsan Esperanto ? Ma exter su defectes e su artiíicialitá it have 
li inpardonabil vicie har esset creat de un Judeo e ancor de un polonés 
Judeo ! Just pro to it esset strax interdit in Germania. Ido, de su later 
esset elaborat de du Francéses, li unésim essent li ver e li altri li 
pseudo-autor. Resta solmen Occidental creat de un neutral person. E 
si in Germania on desira plu mult, on posse preciser que su original 
nómin es Edgar von Wahl ; Couturat in su Historie del universal 
lingue ante 35 annus nomina le solmen per von Wahl e ne per de 
Wahl. 

Do, sive per li personalitá del autor, sive p>er su neutralitá, Occi- 
dental oferta li maximal chances esser agreat del nationes del axe. 
To ha bon comprendet ja unésim nucleo de Italianes. Li italian 
revue Fronte Unico aparient in Roma fa un intens propaganda por 
difuser Occidental. In su numero del 30 marte it scri inter altris, in 
Occidental : 

Ho-annu esset fundat un Intemationale Kameradschaft Turistik, 
constituet de l'autoritari states Germania, Italia e Nippon. On espera 
l’adhesion bentost de Hungaria, Yugoslavia, Hispania e Bulgaria. Mo 
omni to vell desfacilisar li solution del problema de immediat com- 
prension. Per li cultural axe Berlin-Roma es recomendat e favorisat li 
studie del reciproc lingues national. Ma per l i augmentation del amical 
states con queles on sta in alqual relation ti proposition soluer li lingual 
problema per studiar li respectiv reciproc lingues, es mem ínpossibil. 
Ci demonstrar argumentes por pruvar it, es absolut innecessi. Vi li 
sol rect e practic solution per accepter un sol lingue constructet quam 
unitari medie por posser far comprender-se immediatmen in omni 
campes del vive modem ; do in politica, diplomatie, scientie, medicina, 
comercie, congresses, sport, turistica, technica, etc. E con poc profetic 
vision on posse constatar, que ti lingue a selecter e accepter va dever 
deverúr li interlingue de Europa. Pro to su caractere deve esser europan 
e neutral e pro to constructet ex origine del west-europan lingues e tal- 
men reflecter li Latin, base del occidental cultura. 

L.' ta' ;.r> 5 ue ha esset decovrit e combinat con li leyes del linguis- 
tica p er professor Edgar von Wahl, quel dat a su ovre de 30 -annual 
labor dc studie e exploration li námine « Occidental >. Ti lingue- 
systema « Occidental », elegant e modern, monstrat per l i present 
articul, vell esser un digni idiomatic medie, apt por inmediat intercom- 
munication e comprension in scopes del ho-lemporan e futur era. Mey 
Occidental devenir un ponte lingual inter li popules : un commun 
e unitari lingue auxiliari mundal. 


Li parol « totalitari » 

Ti nov vocabul ha devenit tam familiari que li lingue international 
devet anc adopter it. In li lingues national ti vocabul es strax com- 
prensibil, nom totalitá es ja international (In franeés on di totalité, in 
hispan totalidad. in italian totalitá, etc.) Ma durant que Occidental 
forma regularimen tot, tot-al, tot-al-itá, tot-al-it-ari, li du altri lingues 
international genite strangi derivates : Esperanto di por li nómin 
tut-eco e por li adjective tut-eca ; Ido di tot-eso e... tot-es-ala ! Ma 
ne nudaciant usar ti « logikala > invention del derivation Couturat, 
li Idistes just creat li nov radica totalitera (Centerbladet, nov 1938). 

A quo servi li cuidosi selection del max bon radica secun li famosi 
« principie dcl maximum de intemationalitá * si per afixes mal 
selectet on forma ínnatural e incomprensibil derivates, quam totesala 
quel on ne audacia usar ? It es exter dúbita que li unesim labor a 
interprender es refar completmen li derivation in Ido. 

In plu ti parol totalitera es drollimen copiat sur li francés totali- 
taire quande in realitá li ver sufixes ar(i) e ne ar(a), quo monstra bon 
in francés altri exemples del sam derivation : militaire, milit-ar-isme, 
scolaire, scot-ar-ité, etc. 

Li creator de ti parol fotalitera in Ido ha monstrat vermen un 
astonant ignorantie del elementari (e ne « elementera ! >) notiones lin- 
guistic. E quande on constata que it es Sr. Quarfood self, anteyan pre- 
sident del Ido-Academie, on resta stupefat ! R. B. 


Soientle e superstition. — Un anglés scientist raconta li secuent 
aneedote : Yo esset in India ante quelc annus, in li moment de un 
eclipse de sole, e yo hat eat in li observatoria de Bombay p»or plu bon 
vider li íenomen. Yo incontrat ta'un hindu astronom, educat secun li 
scientic europan metodes, quel dat me con li max perfect complesentie 
omni aclarationes queles yo desirat. Ma in li moment exactmen anun- 
ciat de il por li comensa del eclipse, yo videt le con grandissim sur- 
prise precipitar se vers un tambur e frappar sur it per li tot fortie de 
su brasses. II expiicat que to esset fat secun li custom de su antecesso- 
res, por chassar « li mal demon quel menaciat voréU' li sole >. 

E pro que yo fat remarcar le quant inlogic esset su conduida, il 
respondet me tranquilmen que li scientie e li fide havet chascun lor 
propri dominia e devet esser tractat chascun secun lor leyes. 

U GENESE DE OCCIDENTAL 

Ante publicar Occidental, senior de Wahl ha fat 30 annus de 
interlinguistic labore. Omni Occidentalist save to, e noi lee it in presc 
omni folies volant. Ti númer es un simplification conventional. Si noi 
conta desde su studie de Volapiik 18F7 til li publication de Occidental, 
noi ariva a circa 35 annus dc interlinguistic activitá, si noi comensa 
desde su abandon de Esperanto 1895, resulta un epoca de circa 27 annus 
de índependcnt inlerlinguist ic icserches. Inter ti du egalmen justificabil 
númeres, 30 es un arondation medial acceptibil por propagandistic sco- 
pes. Con respectosi asionament noi constata que hodie, 1939, Edgar de 
Wahl, li max ancian Interlinguist vivent, conta 52, plu quam un deml 
s©cul, de int*'lmguistlc labore. Null, absolutmen null lingue-cons- 
tructor, ni mort, n i vivent, posse comparar se a to. 

Li synoptic tabelle de R. Berger pri li revúes de interlinguistic 
dis'-ussion (Cp. Cosmoglotta A, nró 124, januare 1939, pág. 5) monstra 
in quant divers ocasiones senior de Wahl ha laborat e colaborat. Ma su 
articules es dispcrset in mult revúes, mort e exhaustel desde long e 
practicmen. ínobtenibil. Li interlinguistic amatores e studiosos de date 
recent trova ye lor disposition un rich literatura de tractates in sens 
espcrantistic, ma sovente es surprisat audir que it existe anc un classic 
interlinguistic literatura tractant li scientie del lingue internationa 1 *in 
U b allast de un arbitrari skema precor. '•eptet : li ovre de senior de 
Wahl es tro poc conosset, e on solmen pc«se cordialmen regretar to. 

Noi deve far quo noi posse por repara'i ti manca. Li articules de 
Wahl ex li anciau numerós de Kosmoglott es nu reeditet in un colec- 
tion nominat « Spiritu de Occidental » (li subscritores de ti ovre ha — 
quande ili vide ti lineas in print — ;ust recivet li 4. liveration). Ma 
mult labores de Wahl ne mem ha aparit in print ; ili sta in lettres 
adressat a interlinguistic amicos. 

Felicimen senior de Wahl havet li custom prender copies de omni 
interlinguistic lettres in grand libres, e il havet recentmen li amabilitá 
dar li max interessant de ti libres a nor disposition. It contene lettres e 
articules ex li epoca del Delegation, 1907-1909, interlinguistic labores e 
comentationes pri li epoca, li preparation del sessiones, e lor contecuen- 
ties. Con poc exc eptiones li textus es redaclet in German, Esperanto e 
Auli (Proto-Occidental) . Noi esset autorisat ne solmen leer ti labores 
de interesse enorm e inchangeat actualitá, ma anc copiar li partes 
essential e publicar extrates. 

Li redaction de Cosmoglotta es felici posser anunciar que desde 
nu it va secun necessitá e ocasion posser' publicar extrates de válore 
permanent ex li corespondentie de Edgar de Wahl, in reviset traduc- 
tion a modem Occidental. E noi permisse nos invitar a lcr studie tut 
specialmen li colaboratores de IALA. queles ha proposit se quam tache 
quasi repetir li labores e del delegation e de senior de Wahl. Noi ne 
dúbita que ci ili va trovar un studie-materiale de considerabil utilitá 
e quel va economisar les un parte de duplic labore. 

Considerante que li interlinguistes a queles li textus responde es 
hodie mort, e li circumstanties dcl lettres sovente es sin special inte- 
resse, noi ha supresset u ili ne esset índispensabil li menlion del desti - 
natarios de lettres , li adresses, alusiories a persones etc. Noi ha tamen 
conservat li ( aproximativ ) dates del redaction del textus concernet. 
Detalies queles ha perdit li interesse , hesitationes interim stabiiisat, es 
supresset, talmen que li textus in general es plu curt e plu arondat 
quam li originale. Li anotationes signat per « EW » apartetie al ori- 
ginale, tis signat per * 1. F. * es recent adjuntiones explicativ. 

llmari FEDERN. 


Li convergentie de sufixes 

(Ex li cupie-libre de Edgar de Wahl, scrit in julí 1908) 

Li punctu cardinal in li labores de creation de un Lingue Intema- 
tional es li importantie del selcction del ver sufixes. 

On (sr Miler) ha criticat li sufix « -eso » de Ido a quel il vole 
substituer « -iia ». Yo consenti a ti substitution. ma yo ne posse con- 
sentir a ti form, quel vell haver li tonic accentu sur li i : « ab surdite, 
santítc » etc.. To apare me tre infelici, nam li accentu ne jace in null 
lingue sur li i ; in anglés it jace sur li vocale radical e in omni altri 
lingues sur li silab secuent al i. Li sufix total es « itat » e es conservat 
in quelc casus, p. ex. quant-itat-itJ, qual-itat-iu. Li I ne es essential : 
p. ex. majestat, pietá, libertd. Exceptet li casus rar supra-citat, li silab 
at de ti sufix desapari in compositiones e derivates, p. ex. majest-osi, 
pief-ist, purit-an, libert-in. Pro to it apare ne-util *) conservar li ultim 
silab « at *, tam plu quam ti finale es egal a ti del participies passiv 
del verbes in ar. de queles forma se un multitá de derivates in -ion, 
-or, -ura, etc. 

Ma ultra to, li form Itj have li grand desavantagie, que it coincide 
con 4 divers formes ja existent : 

(1) Li participie passiv del verbes in -ir (« finit, audit ») ; 

(2) Persones, posteriores o adherentes de alcun person o habitant 
de un loc, p. ex. israelit, eremit, adamit, sodomit, semit, jesuit, carmelit, 
moscovit, levit, etc. 

(3) Minerales, p. ex. granit, malakhit, melinit, dynamit, etc. 

(4) Maladies, p. ex. meninpite, pleurite, difterite, etc. 

Tal coincidenties e colisiones apari sovente in li lingues 
modern, nam li ultim silab inaccentuat quel ili havet in Latin 
ha desaparit : (1) perditus, (2) eremita. (3) gramtum, (4) pluritis. Un 
tal convergentie de sufixes presenta un grand desfacilitá por un Lingue 
International quel deve haver exactmen definit afixes, e to vale spe- 
cialmen por Esperanto in quel omni substantive fini per -o. Yo vell 
proposir : (1) perdit, (2) eremito (con -o = persones masculin), (3) 


■ Ci nn posse vider que ii ne es lu sam, dir ne utii e inutil e que 
li tradiu-tion de Esperanto « seuutila • j>or li duesim es tutinen bon. 
Ti oonsmiction trova se anc in anglés : « -less », russ : « bes- », e 

german : » un- • e ■ -los ». E. W. 

granite ( con -e, neutral sin specification) , (4) pleuriti **), (5) purixé o 
puriíd (con accentuat final vocale •••). 

Un altri tai casu es presentat del sufix -In : 

(1) adjectives indicant materie, provenientie, origine : p. ex 
marin, alptn, infantin, feminin, ferrin, serpentin, (florentin) , etc. 

(2) Persones : cusino, cretino, capucino, mandarino, fì. padrino, 
F. coquin, I. vctturino, etc. 

(3) Persones feminin : L. regina, concubina, l. ballerina, gallina, 
heroina. 

(4) Scienties : medicine, doctrine, discipline. 

(5) Coses ne vivent : lavine, carabinc, bulletin, bassin, tamburin, 
jardin, camin, florin, cussin, farine, retine. 

(6) Chimicales : casein, codein, aspyrin, phenacetin, margarin, 
tannin, cafein. 

(7) Abstractes : F. famine, haine, routine. 

(8) Diminutives : I. signorino, bellino, F. diablotin. 

Li sens principal apare esser « provenientie, origine >, e in tal sens 
anc li signification de lu íeminin e del diminutive deveni comprensibí’, 
samli li chimicales. Li altri casus posse presc omni esser regardat quam 
paroles radical, nam li sufix ta ha ja perdit su signification. In omni 
casu li sense de feminitá es tre rarmen usat, solmen in li poc exempla- 
res queles yo ha citat. Si on desira un sufix special, -essa es plu inter- 
national : princessa, abatessa, comtessa, baronessa, ducessa, actressa, 
imperatressa, directressa, inspectressa, etc. specialmen por paroles 
significant un titul o oficie, o charje. 

Vice li sufix « ge- > de Esperanto-Ido on vell posser in quelc casus 
usar li preposition con : p. ex. conpatres, confratres, conseniores, quam 
es fat sovente in hispan e italian. 

Li suíix local es ia (ium), quel es adjuntet a radicas significant un 
person. p. ex. 


In Occidental (quel aparit solinen 14 annus pos scrition de ti 
articul) on usat duranl li comensa quam suflx de maladies egalmen 
-itis e ile. Hodie. li duesim íorni es generalmen preferet, corespondente 
plu bon al caracter de Occidental. I.i coincidentie con 11 suflx del 
minerales ne ha monstrat se trublaut : li grand pluparte de ainbi cate- 
gories es presc exclusivmen scientic paroles. I. F. 

***) A tis queles time que ne omni printeria have vocales accenniat, 

yo consilia usar un apostrof : purita'. — On vide quel variabílita' e 

ftexibilita' on posse atinyer si on ne depende de un vocale constant 

quel da solmen fi possihilita' variar li radica, p. ex.: port, pord, puorl 

(Occ. = porte, porta, porto ) ; un metode barburic e inpratic, quel Esjie- 

ranto tamen abusa enonnmen. E. W. 

• 

-ité, -ito. Occidental hodie distinye ti du finaies. Li unesim designa 
un coiectivité, generalnien de homes, li duesim, mult plu frequent, ii 
qualita. Cp. homanllè : nationalitá. In Esperanto li corespondent paro- 
les vell esser : homaro : homeco ( humaneco ), kristanaro . kristaneco , 
nacianaro : nacìeco. I. F. 

(1) Francia, Svissia, Russia, Hispania, abatia, senioria. 

-ero (2) juveler-ía, barber-ia, liber-ía. 

-or (3) directoria, dormitoria, laboratoria, observatoria. 

In li lingue russ omni ti formes have un form comun -ia ; noi 
posse secuer to in li Lingue International. 

Li finale a ne have inconvenenties, nam nequí vell prender it in ti 
ci casus por li íinale feminin. On posse distinyer inter juveleria e juve- 
lerí, li unesim significant li loc e li duesim li afere e su product. Li 
finale -le resta alor por li abstractes, quam in Novilatin de Beermann : 
diaboleríe, bigotteríe, pedanteríe, galanteríe, jalusie, compùnie, mala- 
die. 

Ex li citat exemples on posse vider que li perde del finales latin 
us, a, um, ius, eus, ea, ia, ium ha causat un convergentie de mult 
sufixes con divers senses, e que on posse haver un sat bon parol- 
formation, si on ne es ligat per li « Esperantism de constant finales », 
specialmen por li substantive, quel deve restar líber e es suficentmen 
definit per li articul, tam plu quam li paroles principal, queles trova 
se in li lexicos, ne besona un etikett special. 

i4uíorisat adaptation ex « Auli * 

( Proto-Occidental ) , de llmari Fedem. 

OCCIDENTAL E TELEGRAF 

In li caracter del telegramma es supresser omni parol considerabll 
quam superflú. In romanic lingues con rich colection de finales per- 
sonal to ne es un problema. In contrari it ha ductet li germanic 
lingues, povri ye diferentiant finales, a special conventiones telegrafic : 
Si on consenti, que personal pronomines deve esser supresset si possibil 
in telegrammas, sovente li v'erb restant vale por pluri persones possibil. 
« kaufen > german es « comprar, noi compra, ili compra, ples 
comprar >. Por li imperative li german do retoma al antiquat form del 
2. person pluralic, « kaufet > (ples comprar), quo on nequande vell 
scrir in lettres. Lu sam vale por anglés : « come > vell posser esser : 
< yo veni, noi veni, ples venir >. On do conventionat usar it solmen 
por li imperative e usar li participie present quande li person parlant 
es implicat. « Come sunday > vole do dir « Ples venir soledi >, durant 
que « Yo (noi) veni soledi > es expresset per « Coming sunday >. 

In Occidental un simil problema posi se pro que li radica . verbal 
significa in sam témpor li verb finit « yo veni > e li imperative 
« veni ! > Usar li form con ples vell in max mult casus esser considerat 
quam ballast e contra li styl telegrafic. In telegrammas inter Occiden- 
talistes til nu ha monstrat se quam tre pratic li secuent convention : 
Li verb finit implica li p>erson parlant, durant que vice imperative es 
usat li infinitive sin « ples > « (yo) veni soledi > — « (ples) renir 
soledi >. Confusiones in practica ne evenit, nam li morse-signe por 

t . punctu - strec - punctu, es suficentmen complicat por ne esser 
obliviat. t p 

Pri ti decisiones ortogrofic del francés ocodemie 

M 

In Cosmoglotta nró 122 esset publicat quelc decisiones del francés 
Academie. In Cgl nró 123, Sr de Wahl critica ti decisiones, quele* 
oficialisa li un ex du grafies de mult paroles, e abandona li altri. 

Sr de W. expresse su astonament avan « un tamen insystematic 
e inscientic labor : ci on secue li latin etymologic ortografie, ta on 
secue un simpliíicat tal, sin que un rasonabil fil o idé vell posser ducter 
nos >. 

It es necessi saver quo es li francés Academie e ca it es qualiíicat 
por tal decisiones. Ti « companie ne es un societé de linguistes, gram- 
maticos, sCientistes, ma de literatores : roman-autores, poetes, drama- 
turges, — e dignitarios : un representant del armé, un del eclesie, xm 
del eloquentie, anc si ti dignitarios ha poc scrit. 

Ti Academie, fundat de Richelieu, li celebri cardinale e prim 
ministre, in 1635, devet redacter un dictionarium e un grammatica, 
inter altri coses. 

Li dictionarium existe ; desde 1635, li academianos fa e refa it. 
Ma li academianos, mundan mannes, ne have tempore, e quelcvez 
manca a ili li competentie por ti labor. Pro to, ti dictionarium ne es 
oficial, e ni un studiant, ni un professor, ni un scientist fide a it. On 
have in scoles e bibliotecas bon dictionariums, scienticmen redactet : 
L ittré, Hatzfeld, Darmsteter e Thomas. Por li grammatica on atendet 
desde 1635 til... 1932 ! Hodie on possede it. It ha conosset un grand 
success de curiositá ma on save que it es li ovre de un sol academiano, 
Sr. Abel Hermant, roman-autor, bon grammatico, quel hat publicat 
mult grammatical articules sub li pseudonym de Lancelot (nómine de 
un celebri grammatico del XVII esim secul) . Li « academic > gramma- 
tica ne es perfect. It secue e defende li traditional classic linea, ma 
ne tolera null product del evolution, e es tre incomplet. 

Concement li ortografie, li autoritá del Academie ne es plu grancL 
In null scolari examine, li examinatores ne egarda li academic decisio- 
nes, ma solmen li usual ortografie. 

Li list dat in Cosm. 122 es oficialisat con li sol ortografie conosset 
desde ottant o cent annus, li sol quel on trova in li usual dictiona- 
riums ! Do, li Academie sanctionat un statu existent ; su decisiones 
esset motivat solmen per li usa e li omnipotent custom, exceptet por 
un sol parol : gajure (Red. : ci Sr. Boutreux expresse su astonament 
pri li adoption de ti parol. Noi deve confesser que it existe ta un erra 
de interpretation debit a un revue francés. In realitá, li parol resta 
gageure quam usual). 

Recentmen esset fundat in Paris li Office de la Langue frangaise, 
quel es un societé de grammaticos, linguistes e professores e quel, 
conform al ver scientic linguistica, da solmen consilies por guidar li 
evolution del lingue. Su avises es tre apreciat. 

L. Boutreux, director de scole, Saumur. 

FILATELIE Ll BELL SERIES COMEMORATIV 


In fine de nor articul preceden^ noi ha dit que mult series come- 
morativ merite atention — exceptet tis emisset pro motives strictmen 
speculativ. Noi nu va brevimen descrir o solmen signalar li max bell 
series, e tis queles conceme un eveniment de importantie real. Inter li 
postmarcas emisset recentmen, li max frappant es certmen ti quel 
celebra li amicità franco-anglés, emisset in ocasion del viagie del 
anglés soveranes in Francia ; du manus presse unaltru super li Canal 
symbolisat per un spacie obscur inter li turre de Westminster e li Arc 
de Triumf. Li marca es blu-pallid, plu larg quam alt, con valore 
de 1. 75 ffr. Li Republica Argentin quel ha emisset mult series come- 
morativ, omnes tre bon fat, comemora per du marcas, de 10 e 15 cts. li 
viagie d-el president de Brasilia a Buenos-Aires. Li sam tema : du 
manus unit strettmen sub ii flags desplicat del du landes latin. In 1920 
Brasilia ha comemorat li visite del rey Albert I. del Belgia a Rio, per 
un 100 reis portant in du medalliones li bust-es del rey-soldat in levul 
e dei president Pessóa in dextri. Un altri marca de 200 reis, poy un 
seric contenent li 300, 700 e 1000 reis consolida e celebra li amicitá de 
Brasil e Uruguay. 

Uruguay ha emisset six marcas tre bell in honore del visite del 
president Vargas a Montevidéo. Japan a signalat al munde li visite de 
su prince hereditari impierial in Europa per un tre jolli serie come- 
morativ monstrant li naves curassat modern Nagato e Kugo e li cruza- 
tores rapid Hirato e Minekase. India anglés ha comemorat li viagie de 
George V. a Delhi per marcas splendid, con un tema central grandiosi, 
in cadres feal de temples, pagodes, palazzos e magnific portales. In un 
medallion on vide li cap del rey, sub un coron imperial. In Europa 
li series comemorativ es innumerabil. 

Francia ha celebrat li viagie del Legion American per du marcas 
de 90 e 1.50 ffr., representat Lafayette e Washington e un paketbote 
modem ; li quinesim centenarie del liberation de Orléans per Jeanne 
d’Arc es comemorat pcr un 50 c blu, litt formate, sat comun. Un tre 
beli figurine es ti del centenarie del conquestation de Algeria ; tis 
queles rememora mannes celebri es numerosi ; vi ili per órdin crono- 
logic : 1923 Pasteur ; 1927 Berthelot ; 1933 Briand, Doumer e Hugo ; 
1934 : Jacquard e Callet ; 1936 Ampère, Pilátre de Rosier, Rouget de 
L’Isle, Jaurès, Berlioz ; 1937 Corneille, Mermoz, Descartes, A. France, 
Rodin e Loti ; 1938 Charcot e Gambetta. Ti serie va continuar ; omni 
figurines es splendidmen fat. Inter li series max recent lass nos 
signalar : in Germania, ti destinat a comemorar li inauguration del 
teatre de Saarbriicken ; in Belgia li anunciation del Exposition in 
Liège ; in Bulgarìa, li propaganda in favore del productes national ; 
in Italia, li proclamation del Imperia ; in Latvia, li duantesim anni- 
versarie del Republica ; in Monaco, li quarantesim anniversarie del 
decovrition del radium, in Polonia, li anniversarìe del Independantie ; 
in Portugal li congress intemational del viniera e del vin ; in Russia, 


li glorie del sovietic aviation ; in Turcia, li introduction del alfabet 
latin. Lass nos ne obliviar que actualmen plu quam 400 series come- 
morativ es emisset per annu ; noi devet restricter nos a presentar li 
max caracterìstic tales. C. V. 

Un nov procede de dessin 

Desde quelc annus expande se sempre plu un nov procede de 
representation del volumines, quel va certmen interessar nor letores : 
It aete se pri li perspective axonometric. In ti perspective fuyient lineas 
resta paralel vice converger auam in li ordinari central perpective. Ti 



Fig. 1 



Fig. 2 


procede es naturalmen un convention ma un convention tam simplic e 
facil que it generalisa se rapidmen in omni dominia. 

Li present clichées, queles ha esset prestat nos del prahan revue 
Kreslir, monstra li principie del procede. On suposi que li corpores es 
videt obliquimen de supra o infra. Quam on vide in li fig. 1, por repre- 
sentar un chambre, on comensa per traciar li fuyient lineas ascendent 
a levul e a dextri, poy li verticales. On obtene talmen un systema de 
tri paralelismes in quel omni volumines es dessinat con un surprisant 
facilitá. Finalmen on ombra li corpores por obtener li relief, per colores 
o per crayonagie (fig. 2) . 

Ma li dessinatores ha inventet alquo ancor plu simplic : it es li 
elevation sur plan, in quel li tri habitual figuras (plan, facie, profil) es 
combinat in un sol. 

On dessina in prim li plan, quam es fat in li superior image del 
figuras 3, 4, 5, poy on posi li plan obliquimen (inferior image) e de 
chascun angul on eleva li verticales con proportionat altore. Adjuntente 
li ombres on obtene un exact relief in obliqui rision. 

Fig. 3 








Ti procede es util precipue in arkitectura u li relief es superposit 
directmen sur li plan del constructinn. Li direction del regard es plu 
vertical quam in li ordinari axonometric perspective de images 1 e 2. 
Tamen on acustoma se rapidmen a ti aspect. In 1937 li planes del 
universal Exposition dc Paris esset dessinat talmen per ti procede in 
li grand revue l’Illustration, sin que li general publica esset chocat. 
It es do probabil que in future li dessinatores va sempre plu utilisar ti 
nov medie de representation. R. Bg. 


Occidental e li ex-libris 


KX LIBIiIS 



AXEL LUNDGREN 


Noi ja parlat pri 
n interessant arte 
in Cosm. Nro 107 
(Maite 1930 . Ilo- 
ilie noi have U 
plesiira monstrar 
li personal e.r-!A- 
de un <le nor 
cohlealistes, Sr 
J.imdgmi ile Sve* 
ilia. I n ti gravura 
Sr Lundgren ha 
resnminat su inte- 
lectual ocufiatio- 
ne.s. On posse vi- 
dei in it anc li In- 
signie de Occ. Ti 
ex-hhris es proba- 
hilmen li unesim 
in *juel apari II 
emhlema cle nor 
movement. Noi re- 
greta solmen que 
li tilde ne es sat 
curvat. Altri ama- 
tores mey atenter 
li exact dessin de 
nor emblema. 


Li cifre null in matematica — Li invention del cifre null esset 
genial, pro que it possibilisat li d^velopation del logaritmes e alt mate- 
matica. Li introducton del nov numeration in Franca es atribuet al 
monaco Gerbert, contemporan de Hugues Capet, arkiepiscop de Reims. 
Ti quel inventet it, ne previdet li consecuentie de ti signe in filosofie, in 
historie, in scienties natural, chimie. astronomie, calculation, etc. Sin ti 
null, quel sembla esser necos, li homanité ne vell har atinyet li 
present stadie de civdlisation. On ne conosse su inventor, un obscur 
Hindu. Su trova esset nos aportat per li Arabes. 

Dr Adolphe FERRIÈRE 


Adolphe Ferrière, de Ge- 
nève, li celebri promotor 
del « activ scol >, ha con- 
sacrat su tot vive al reform 
del education vers un plu 
grand comprension del anim 
infantin. Su ovre es imens : 
Ad. Ferriere ha publicat plu 
quam triant libres e bro- 
j churas e circa mill articules 
pri questiones sociologic et 
educativ. Li plupart de su 
libres ha esset traductet in 
altri lingues, precipue in 
1 hispan. 

Ad. Ferrière es un edu- 
cator de rasse. Ja su pre- 
j avo esset preceptor che li 
famosi francés scritora Sra 

de Stael. Con Rousseau, De- 
croly e Montessori, hernere es iiuuie li max influent autor 
educational, 

Presentante su portret, noi aporta le li tribut de nor admiration 
e nor cordial desires ye li ocasion de su 60 -ésim anniversarie. 



DANGEROSI JURNALISTES 

Leoncavallo trovat se un die in Manchester e decidet assister 
« incognito > li representation de un de su ovres : « Pagliacci >. 

Apu il. un spectator aplaudet con frenesie. Leoncavallo, por vider 
ca ti entusiasm esset sincer, comensat desapreciar li ovre. 

« Mastre-ovre ? > il dit, « yo ne have li sam opinion. E pro que 
vo es anc musicant. yo pretende posser judicar just. Ti opera ne vale 
necos ! Escuta ! Li cavatina es imitat secun Berlioz, li duo del duesim 
act es copiat de Gounod. E li íinale es un pallid eco de Verdi >. 

E ye li seeuent die li max important jumal de Manchester publi- 
cat un sensational articul de quel li titul, in litteres enorm, esset : 

« Li opinion del maestro Leoncavallo pri su « Pagliacci >. II 
confesse har plagiat. Complet confession de un compositor indigent 
qualcunc original inspiration ! > 

Li entusiasmat spectator esset jumalist e il hat reconosset Leon- 

cavallo ! 

Li resurectionistes. — Antey, in Anglia, li pratica del anatomic 
scientie incontrat exceptional desfacilàs : it esset interdit aperter li 
córpor del mortos por far li experimentes queles postula li scientie. 
De to consecuet, que on apertet secretmen li tombes, que on transportat 
li cadavres sur li table de dissection del chirurgo. 

Tis queles fat ti labor esset nominat resurectionistes ; ili esset 
dividet in du classes : li amatores e li fumitores. 

Conseouentios del modernlsation dei eolesias. — In august 
1937, un ex-preceptora de un scol del canton Fribourg in Svissia fat 
su devotiones del vésper in li nov e jolli eclesia de Grandvillars. Secun 
li exemple del publicano del Bible, illa hat plazzat se in li angul max 
obscur del edificie. 

Quande li custode del eclesia venit cluder li eclesia, il ne videt li 
senioretta in su angul, quel audit necos, e talmen inprisonat la in li 
sanctuarium. Su prega íinit, illa constatat li clusion, ma sin emoer se 
pro to, e decidet passar li nocte in pregas. Circum clocca 11, trovante 
que li témpor passat tro lentmen, li senioretta volet accender li luce 
del cloch-turre por attraer li atention del vicines e far aperter li 
eclesia. Illa torna un interruptor — quel accende necos, ma fa moer li 
electric soneríe, e omni cloches comensa joyosimen sonar. Grand 
emotion in li vilage, li popul adcurre por questionar. On aperte li 
portas e omnicos explica se. On mult ridet, exceptet ti brav paisan 
quel in su hast posit su pip accendet sur su lette e revenit ad hem 
just por extinyer li íoy quel hat developat se in su matrass. 

Save vu...? ... que li fornes fusiv del tot munde producte omni 
annu suficent ferre por circumdar li terra per un gross cable spess 
de 50 cm. 

... que si li aure conteriet in li mare vell esser dividet inter omni 
habitantes del terra, chascun vell reciver un bloc valent 120 millio- 
nes de francs francés. 

... que li max levi alliagie de aluminium quel on conosse es li 
duralumine. Mersí a su levitá it es usat hodie in important quantités 
por li construction de aviones, hydraviones, automobiles, bicycles, etc. 

... que in tri inflammettes de antey esset contenet fósfor suficent 
por mortar un hom, e que in un hom es contenet fósfor suficent por 
far 800 000 inflammettes. 

... que li bank-bilet esset creat per hasard. In 1664, ne havent 
suficent moné por payar li francés truppes in Canada, li administrator 
havet li idé signar « bons > sur lud-cartes. Louis XIV plu tard aprobat 
to e garantiat lor payament. 

• Rectification 

in li pagine 7 de Cgl 1939 ha glissal se un regretabil print-erra quel 
disrupte íi sense del articul de E. de Wahl. I.i 14-ésim linea comensant 
per fonfUcn deve venir pos li 11-ésim comensant per lingucs. Clias- 
cun letor es petit rectificar. 

CRONICA 


l'lt WCIA. — Li important revue L'Ecole libèratrice, (tirage 100.000 
exeini>lure!>;. ha jmblicat li 15-1V-1939 un litt articul in e por Occidental 
con Ji atlresse de nor coidealist L. Boutreux, director de Scol in Sau- 
nuir. 

ITALIA. — Convictiv et liabilmen redactet articules, ne solmen |>or 
Occidenial ma anc in Occidental, aparit in Fronte uníco e Italia fila- 
telica. (irand richesse de idi-es e styl tre pur. lt es apen credibil que 
H dictioriariurn italian-occidental ne ja aparit ! Notabil es precipue li 
articules st-rit in Occidental per Sr Taddeo Giaccardi. Su critica de 
Mondilingwo m li nro de Marte de Italia filalclica e Cosmoglotta es 
venneii bon. lt concorda completmen con nor propri opinion. 

SVISSIA. -- Li ílevue internationale de Sténographie publicat in 
Bienne, rle Sr Bieller, continua propagar nor lingue iníatigabilmen. Li 
nro de Marte publica un lecion de OccidentíLl e quar pagines extraet 
de Cosinnglotta. Nni recoinenda ti revue a omni nor letores interessant 
se a stenografie. Adresse : 11. Chemin Ilitter, lìienne, Svissia. Abonna- 
nient annuul : fr. 4. 

I.i Comité del Sviss Association por Occidenta'o reunit se in Lau- 
sanne le 23 april sub ii presidentie de Sr Mayor, clief de buro in la 
cnmpanie de asecurantie » Lu Suisse ». Li discussiones, tot in Occ., 
concernet li proxim reunion international in Zurich, li fundation de 
un cooperutive de editiones. On discusset anc proposítiones de Major 
Tarmer (Bern), pri li propaganda e un raport de Sr Matejka (La Chaux 
de Fonds) pri nor relationes con 1ALA. 

ON l.illOIIA. — I.i reoent politic evenimentes obliga li Occidental 
llnion nominar un nov president. Es proposit Sr Alphonse Matejka, quel 
ja cs li representant de Oociiiental che IALA. On save qtie Sr Matejka es 
un habil sviss polyglott conossent perfectmen li postulates, li historie 
e li conditiones del interlinguistica. Durant pluri annus il esset li 
general secretario del Idistes et li clief-redactor de lor revue Progreso. 
rt va esser un grand facilisation por nor movement que li Central 
Oflcie, li presidentie del Union et li redaction de Cosmoglotta trova se 
in li sam region, li francés Svissia, e in un land u li opiníones e acti- 
vitas intelectnal es completmen liber. 

Li secretario del Academie de Occidental labora nu in li redaction 
de .t .exicos : l'n lexico alíabetic contenent omni paroles oficial, por 
vicear et completar li Radicarium directiv quel es presc exhaustet. — 
Un lexico rlassant li paroles secun li flnales (Rim-lexico) por decider 
pri problemas de flnales. — l)n lexico classant omni paroles secun 
families (Ex. : star. stabil, ronstatar, state, slatuar, constant, etc.) Ti 
enorm labor va esser fat sat rapidinen mersi al iniciative de Dr H. 
Nidecker, de Basel, quel vertet li tot lexico german-occ. de Gaer ln un 
cartoteca alfabetic secun li Occ. paroles. 

Li coidealistes queles accepte far copies o classiflcation per scri- 
machine por accelerar ti lahor lexicologic es petit scrir al Occidental- 
Institute de Chapelle. 

Li fundamenta'. grammatica de Occidental quel es absolut necesst 
por redacter manuales in lingues national (por exemples in Nederland 
u it es indispensabil por continuar li propaganda) ha just esset pierfìnit 
de Ric Berger. 

In Anglia Sr C. Reeve publica un brochura por docer Occidental 
secun un nov metod sub li titul : « An experiment in teaching one-self 
Ocridental ». 

C.-W. von SYDOW : Occidental eller Esperanto 

K. SEGERSTAHL* Hjaelpspra?ksfragen 


0 4(1 

1 «n 
1.80 
0 50 
0.40 


IN TCHECOSLOVAC: O. MULTIS : Probìem reci mezinàrodni . ... 

J.-A. KAJS: Ucitel svetomluvy 

J. PODOBSKY : Co je Occidental ? 

KA JS-PODOBSKY -S VEC : Slovnik Cesko-Occidentalsky 

J.-A. KAJS: Occidental. moderné rec mezinarodni 

• SVEC-PODOBSKY-FEDERN: Slovnik Occidentalsko-Ceskv . 


^ 0 50 

» 0.50 

* 0.20 

• 1.50 

» 1 . — 

» 060 


PVBLICATXONES POR ESPERANTISTES: Occidental aù Esperanto 
Vocabularium Esperanto-Occidental e Occidental-Esperanto . 
Esperanto als Welthilfssprache 


* 0.30 

» 0.30 

* 0.20 


PUBLICATIONES IN OCCIDENTAL 

Afrancat 

AMICIS: Manuei Menendez (Ovre 6) SFr. 060 

BALMONT K.: U es mi hem ? (Ovre 2) » 0 60 

BERGER: Curs de Occidental In Occidcntal » 0 50 

»■ Historie del Lingue international (Cosmoglotta Nr 116) • 0.50 

• » Vocabularium del centres dc íntercsse * 2 — 

• CREUX: Stenografíe Duployé por Occidental * 1.— 

• » Rythmica in Occidental » 0 60 

• CREUX e BERGER L! origines dc Occidental v 0 80 

DIVERS AUTORES: Crestomatlc de Occidenta! * 1.50 

• FEDERN Ilmarl: Lexico Occidcntal-OccidentaJ (in preparation) * 6.50 

De GUESNET: Manuale de conversation • 0 40 

GUILBERT-DEMINGER: Vocabularium Occ.-F.A.G. (por 11 tomes 1-6 de Ovre) • 0.75 

• Ing HOERBIGER : Quo Occidental presenta at german ingeniero * 0 50 

• Ing. JANOTTA- Construction de un terminologic code • 0.30 

JANOTTA: Julius Lott, precursor de Occidental * 1.20 

• LITTLEWOOD: Vcrs un lingual instruction plu rational 0.50 

MASARYK : Democratie e Humanità (Ovre 5» * 0.45 

PIGAL: Essentie de Occidental (Cosmoglotta Nr. 56) v 0.50 

PODOBSKY J.: LÌ astres del Verne (original poemas) * 0.80 

POE Un desccnsc in Maclstrom (Ovre 4» * 0.60 

R. ROLLAND: Europa e Asia. con vocabularium (Ovrc 1) * 0.60 

TAKUR Nntionallsm in Occidente » 1.10 

E. de WAHL: Radicarlum directlv in 8 lingucs * 3.- 

• Spirttu dc Occidenta) * 3.— 

Ancian colectiones de Cosmoglotta. Secun li ann.is de fr. 4. — a » 30.— 

Ancian colectiones de Helvetlo. pcr anni* • 2 — 

Dtvers: SKOLD-PODOBSKY: Tri canzones. Du canzones (por un voce e piano) chascun » 1.50 

Prospecte in Occldental por adjunter in lettres, 5 cx. gratuit; chascun in plu * 0 02 

Verd earte do proDaaanda (dupllc) Porm. 10/25. chaacun ex * 0.08 

Covertes. postcartes con propaganda-textu. 100 ex » 1.50 

Marcas glutinabil. 100 ex • 0.80 

Inslgnte * 1.50 


Omni ti libres es recivibíl de: Instttutc Occidcntal. CHAPELLE (Vd). Postchec-contos . Lau- 
sanne II 1969. Berlin 1683 36; Bruxelles 3504 45; Copenhag 269 72; Paris 1765 46; Stockolm 74 395 


COSMOGLOTT A 

CONDITIONES DE ABONNAMENT. Li precie de un simplíc abonnamenl es h 

corospondent valore de Fi 4. — sviss o 13 respons-cupones. Ti que! missc Fr. 7. — sviss rccivc 3 
rxcmplarcs (abonnament de propaganda) Li precie del abonnament in li moné del divers landc^ 
e* rndicat sur h ultlm pagine de chascun numcro. — Li abonnamcnt a Cosm. es annual. departc 
dcl 1-esim de chascun mensu e continua tíl h scrit revocation del abonnator. On posse inviar li 
abonnament al secuent adresses : 

ANCLIA H D. Akerman, 84. Fernleigh Road. Winchmore Híll. LONDON N. 21. 

» Leonnrd Beer. 40 St. Rule St.. LONDON S. W. R 
BELGIA. Instltute Occldental. CHAPELLE (Vd). Svissia (Pch. Bruxelles-Brussel 3504.45). 

CUBA: Bonneval e Fuentes. Arguelles 204. CIENFUEGOS. 

DANIA. Institute Occidcntal CHAPELLE (Vd). Svissia (pch. Kóbenhavn 269 72). 

ESTONIA Kosmoglott. Eha 10. TALLINN. 

FRANCIA L.-M. de Guosnet. 83. Rue Rochechouart. PARIS 9 (pch. Paris 26437). 

Institute Occidentnl. CHAPELLF. iVaud). Svts«Ma iPch. Par| s i7fiS 46». 

GERMANIA Heribert Roseniecher. PANA-Universal-Buchversand. WIESBADEN-BIEBRICH 
( Pch Frankíurt a/M 44977). 

HISPANIA- C. Vorcla. Maclà 5. FIGUERES (Catj. 

ITALIA Dr Ing. E Dal Marteiio. San Silvestro-Caseiiario. 90. ROMA 
NEDERLAND: H. Uttiewood. v Panhuvsstr. 18 A.. GRONINGEN. 

PORTUGAL R de Beca c Melo. Av. Sac. Cabral 56. PENAFIEL. 

RUMANIA: Aurel Eschenasy. Calea Brestei 27. CRAIOVA. 

TCHECOSLOVACIA Jos Svec. Skroupova 2. PRAHA VII (Pch. Praha. Nr. 9.438). 

SVEDIA : Sved Occidental Federation. Box 171. STOCKHOLM (pch. Stockholm 70 315). 

Instttute Occidental. CHAPELLF. (Vd). Svissia (pch. Stockholm 74395). 

SVISSIA e altri landes: Institute Occidentai. CHAPELLE (Vd). (pch. II. 1969). 

U. S. A.* M K. Gardner. 803 State Street. MADISON (Wis.) 


Printeria: Impnmerie du Cháteau. THONON, Francia 
Editor responsabil: Fred Lagnel. CHAPELLE (Vaud). Svissia 



